《甲第》
清代·夏曾佑

甲第乡闾重，簪裾海上齐。朝宗归凤阙，踪迹剩鸿泥。

衵服馀兰麝，香团印瓠犀。茑萝伤往事，杨柳赓留题。

倚玉双台负，泥金六画低。一帆来蜃海，重梦怅鹃啼。

曲罢吟髭断，图陈利屣提。杂花开古树，闺讯苦柔荑。

作赋银河艳，朕镳玉勒嘶。明妆随月魄，边燧阻征蹄。

锦瑟华年换，仙源旧路迷。封侯何日返，画栋燕双栖。

作者简介：夏曾佑，字穗卿，钱塘人。光绪庚寅进士，改庶吉士，历官泗州知州。有《碎佛师杂诗》。